Vinter-OL 2010

Se også: Paralympiske vinterleker 2010

Vinter-OL 2010 var de 21. olympiske vinterleker og ble arrangert fra 12. til 28. februar 2010 i Vancouver i Canada. Noen av øvelsene fant også sted i nabobyen Whistler. Over 2 600 utøvere fra 82 land deltok i til sammen 86 øvelser i 15 disipliner. Både vinterlekene og de paralympiske lekene ble arrangert av organisasjonskomiteen VANOC (Vancouver Organizing Committee).

Dette var tredje gang Canada arrangerte de olympiske leker og første gang et OL ble avholdt i delstaten Britisk Columbia. Canada hadde tidligere arrangert Sommer-OL 1976 i Montréal og Vinter-OL 1988 i Calgary. Slik tradisjonen tilsier, mottok daværende ordfører i Vancouver, Sam Sullivan, det olympiske flagget under avslutningsseremonien for Vinter-OL 2006 i Torino i Italia. Flagget ble heist foran Vancouvers rådhus under en spesiell seremoni den 28. februar 2006, hvor det hang frem til åpningsseremonien. Selve lekene ble offisielt åpnet av Canadas generalguvernør Michaëlle Jean.

Dette var første gang Canada lyktes å ta gull i et OL arrangert på hjemmebane. Under lekene i Montreal i 1976 og Calgary i 1988 vant Canada henholdsvis fem sølv og seks bronsemedaljer (Montreal) og to sølv og tre bronsemedaljer (Calgary), men ingen gullmedaljer. Med 14 gullmedaljer i Vancouver satte Canada ny rekord i antall gullmedaljer vunnet i ett enkelt vinter-OL (den tidligere rekorden var 13, satt av Sovjetunionen i 1976 og Norge i 2002), og ble samtidig første vertsnasjon til å toppe medaljestatistikken i vinter-OL-sammenheng siden Norge vant flest gullmedaljer under lekene i Oslo i 1952. USA fikk flest medaljer totalt (37), og satte dermed ny rekord i antall medaljer vunnet i samme vinter-OL (Tyskland hadde den forrige rekorden med 36 medaljer fra Vinter-OL 2002 i Salt Lake City). Slovakia og Belarus vant sine første gullmedaljer i vinter-OL under disse lekene. Norge sendte 99 utøvere til lekene og ble nummer fire på medaljeoversikten med totalt 23 medaljer: ni gull, åtte sølv og seks bronse.

 Valg av vertsby 
Vancouver konkurrerte mot sørkoreanske Pyeongchang og østerrikske Salzburg om å få lekene. Bern i Sveits var også valgt ut blant de fire kandidatene til siste avstemningsrunde, men trakk søknaden 27. september 2002. En folkeavstemning viste at Berns innbyggere ikke ønsket at byen skulle arrangere vinterlekene. Pyeongchang fikk flest stemmer i den første avstemningsrunden, hvor Salzburg røk ut. I finalerunden valgte samtlige av de som hadde stemt på Salzburg, med unntak av to, å stemme på Vancouver. Dette var den tetteste avstemningen siden Sydney ble tildelt Sommer-OL 2000 etter å ha slått Beijing med to stemmer. Vancouver ble for øvrig tildelt lekene to år etter at Torontos søknad om å få Sommer-OL 2008 ble avslått til fordel for nevnte Beijing.

Vancouver ble valgt ved avstemning under den internasjonale olympiske komités 115. sesjon i Praha i Tsjekkia 2. juli 2003. IOKs evalueringskomité valgte ut fire søkerbyer til den avgjørende avstemningen, tre av søkerbyene deltok i avstemningen. Resultatet ble annonsert av IOKs president Jacques Rogge.

+ Avstemning – arrangør av Vinter-OL 2010 Kandidat Nasjon Stemmer,runde 1 Stemmer,runde 2Vancouver4056Pyeongchang5153Salzburg16—BernTrakk søknaden før avstemningenØvrige kandidater Sarajevo Andorra la Vella Jaca Harbin 

 Arrangørsteder og arenaer 
 Arrangørsteder 
Konkurransene under Vinter-OL 2010 ble avholdt i Vancouver og i nabobyen Whistler. Vancouver er den mest folkerike byen som noensinne har arrangert vinterlekene. Enkelte av idrettsanleggene, blant annet skøytehallen Richmond Olympic Oval, ligger på havnivå, noe som er en sjeldenhet i vinter-OL-sammenheng. 

Åpningsseremonien og avslutningsseremonien ble avholdt på BC Place Stadium. Dette var første gang åpnings- og avslutningsseremoniene til et OL ble avholdt innendørs. Med en gjennomsnittstemperatur på 4,8 °C i februar har Vancouver det mildeste klimaet av de byene som har arrangert vinter-OL. Rapporter om varmerekorder i snøbrett- og fristilanlegget Cypress Mountain skapte bekymring i forkant av lekene, men disse øvelsene ble avholdt som planlagt. Imidlertid ble mennenes utfor i Whistler Creekside utsatt fra 13. til 15. februar grunnet dårlige værforhold. Energiforbruket i ni av anleggene ble kartlagt og gjort tilgjengelig for publikum i sanntid under lekene i Vancouver. Dette var første gang noe slikt fant sted i olympisk sammenheng.

 Arenaer 
ArenaBeliggenhetIdrett(er)Kapasitet Ref. Canada Hockey PlaceDa sponsornavn ikke er tillatt for en olympisk arena, ble GM Place midlertidig omdøpt til Canada Hockey Place under lekene. Vancouver Ishockey 18 630   Cypress Mountain West Vancouver Freestyle og snøbrett 8 000   Pacific Coliseum Vancouver Kunstløp og kortbaneløp 14 239   Richmond Olympic Oval Richmond Hurtigløp på skøyter 8 000   UBC Thunderbird Arena University of British Columbia Ishockey 7 200   Vancouver Olympic/Paralympic Centre Vancouver Curling 6 000   Whistler Creekside  Whistler Alpint 7 600   Whistler Olympic Park  Whistler Nordiske grener og  skiskyting 6 000   Whistler Sliding Centre Whistler Aking, bob og skeleton 12 000  

 Andre fasiliteter 
Som følge av den betydelige avstanden mellom Vancouver og Whistler ble det bygget OL-landsbyer og pressefasiliteter på begge steder. Medaljeseremoniene i Vancouver ble arrangert på BC Place Stadium, mens Whistler Olympic Celebration Plaza ble bygget for å huse medaljeseremoniene i Whistler.

AnleggBeliggenhetArrangementer/formål Ref. BC Place Stadium Vancouver Åpnings- og avslutningsseremoni, medaljeseremonier   Vancouver Convention & Exhibition Centre Vancouver Pressesenter   Vancouver Olympic Village Vancouver OL-landsby   Whistler Media Centre Whistler Pressesenter   Whistler Olympic and Paralympic Village Whistler OL-landsby   Whistler Olympic Celebration Plaza Whistler Medaljeseremonier  

 Idretter 
Det ble arrangert 86 øvelser i 7 idretter. (Antall øvelser i parentes.)

Deltakelse

82 land stilte med til sammen  utøvere i Vinter-OL 2010. Caymanøyene, Colombia, Ghana, Montenegro, Pakistan, Peru og Serbia deltok i vinter-OL for første gang. Tonga prøvde å delta for første gang og meldte på en utøver i aking, men han krasjet i den siste kvalifiseringen og ble dermed ikke kvalifisert."Tongan athlete narrowly misses out on Winter Olympics"  , Australian Broadcasting Corporation, February 1, 2010
Luxembourg hadde to kvalifiserte utøvere, men disse deltok ikke – den ene fordi ikke hun oppfylte kriteriene til den luxembourgske olympiske komiteen, og den andre fordi han ble skadet før lekene.

Deltakerland
82 nasjonale olympiske komiteer deltok i lekene. Antall deltakere per nasjon i parentes

 Program 

 Medaljefordeling 
Marit Bjørgen ble lekenes mestvinnende utøver da hun vant fem medaljer; tre gull, ett sølv og én bronse.

 Vertsnasjon ()
+ 40px|left|De olympiske ringer  Medaljefordeling – Vinter-OL 2010 VancouverVinter-OL 2010 – offisiell hjemmeside 40px|right|De olympiske ringer   1.    14  7  5  26 2.    10  13  7  30 3.    9  15  13  37 4.    9  8  6  23 5.    6  6  2  14 6.    6 0  3  9  7.    5  2  5  12 8.    5  2  4  11 9.    4  6  7  17 10.    4  1  3  8 11.    3  2  6  11 12.    2  5  6  13 13.    2  1  0  3 14.    2  0  4  6 15.    1  3  2  6 16.    1  2  0  3 17.    1  1  3  5 18.    1  1  1  3  19.    1  0  0  1 20.    0  3  2  5 21.    0  2  1  3   0  2  1  3 23.    0  2  0  2 24.    0  1  4  5 25.    0  1  0  1   0  1  0  1  Totalt  86  87  85  258
Fotnoter
Delt sølvmedalje på 20 km skiskyting, menn
Medaljefordeling revidert etter diskvalifikasjon av Jevgenij Ustjugov

 Endringer i medaljefordelingen 
26. oktober 2020 ble det kjent at skiskytteren Jevgenij Ustjugov fra Russland var blitt siktet av Biathlon Integrity Unit for bruk av dopingmiddelet hemoglobin og at han risikerte å bli fratatt gullmedaljen han vant på fellesstarten i 2010. Dette ble bekreftet i 2024 og i 2025 ble Ustjugovs anke avvist. Ustjugov diskvalifiseres og hans resultater fra vinterlekene i 2010 strykes, inkludert gullet på fellesstarten og bronsemedaljen på stafetten. Dermed mister Russland én gullmedalje og én bronsemedalje.

 Norske medaljer 

Norge tok ni gull-, åtte sølv- og seks bronsemedaljer.
 40px|Norge Norske medaljer 40px|De olympiske ringer Medaljer  Utøvere  Sport  Øvelse  Resultat 20px|Gull  Tora Berger 35px|Skiskyting Skiskyting  15 km, kvinner  40.52,8 20px|Gull  Marit Bjørgen 35px|Langrenn Langrenn  Klassisk individuell sprint, kvinner  3.38,05 20px|Gull  Marit Bjørgen 35px|Langrenn Langrenn 7,5 km klassisk- + 7,5 km fristil, kvinner  39.58,1 20px|Gull  Petter NorthugØystein Pettersen 35px|Langrenn Langrenn  Lagsprint, menn  
19.01,0 20px|Gull  Emil Hegle Svendsen 35px|Skiskyting Skiskyting  20 km, menn   48.22,5 20px|Gull  Aksel Lund Svindal 35px|Alpint Alpint  Super-G, menn  1.30,34 20px|Gull  Vibeke SkofterudTherese JohaugKristin Størmer SteiraMarit Bjørgen 35px|Langrenn Langrenn  4 x 5 km stafett, kvinner  55.19,5 20px|Gull  Halvard HanevoldTarjei BøEmil Hegle SvendsenOle Einar Bjørndalen 35px|Skiskyting Skiskyting  Stafett menn  1:21.38,1 20px|Gull  Petter Northug 35px|Langrenn Langrenn  50 km klassisk, menn  2:05.35,5 20px|Sølv  Hedda Berntsen 35px|Freestyle Freestyle  Skicross, kvinner  20px|Sølv  Ole Einar Bjørndalen 35px|Skiskyting Skiskyting  20 km, menn   48.32,0  20px|Sølv  Kjetil Jansrud 35px|Alpint Alpint  Storslalåm, menn  2.38,22 20px|Sølv  Emil Hegle Svendsen 35px|Skiskyting Skiskyting  10 km, menn   24.20,0 20px|Sølv  Aksel Lund Svindal 35px|Alpint Alpint  Utfor, menn  1.54,38 20px|Sølv  Martin Johnsrud SundbyOdd-Bjørn HjelmesetLars BergerPetter Northug  35px|Langrenn Langrenn  4 x 10 kilometer stafett menn  1.45.21,3 20px|Sølv  Marit Bjørgen 35px|Langrenn Langrenn  30 km klassisk, kvinner  1.30,34 20px|Sølv  Thomas UlsrudTorger NergårdChristoffer SvaeHåvard Vad PeterssonThomas Løvold  35px|Curling Curling  Curling, menn  20px|Bronse  Marit Bjørgen 35px|Langrenn Langrenn  10 km fristil, kvinner  25.14,3 20px|Bronse  Håvard Bøkko 35px|Skøyter Skøyter  1500 meter, menn  1.46,13 20px|Bronse  Audun Grønvold 35px|Freestyle Freestyle  Skicross, menn  – 20px|Bronse  Petter Northug 35px|Langrenn Langrenn  Klassisk individuell sprint, menn  3.45,5 20px|Bronse  Aksel Lund Svindal 35px|Alpint Alpint  Storslalåm, menn  2.38,44 20px|Bronse  Anders BardalTom HildeJohan Remen EvensenAnders Jacobsen 35px|Skihopp Skihopp  Skihopp, lagkonkurranse K-120  1030,3

 Markedsføring 
Leo Obstbaum (1969–2009), den avdøde direktøren for design for vinter-OL 2010, laget mange av de viktigste symbolene for lekene, inkludert maskotene, medaljene og utformingen av den olympiske fakkelen.

Logoen for vinter-OL 2010 ble avduket den 23. april 2005, og er kalt Ilanaaq, det inuittiske ordet for venn. Logoen var basert på Inukshuk, en varde som tidligere har blitt brukt ved andre hendelser, og som nå er et landemerke i Vancouver.

Maskotene for vinter-OL 2010 og de paralympiske vinterlekene 2010 ble introdusert den 27. november 2007. 
Maskotene, som er inspirert av tradisjonelle First Nations-skapninger, er som følger:
 «Miga» – en mytisk havbjørn som er halvt spekkhogger og halvt kermodebjørn.
 «Quatchi» – en Sasquatch som bærer støvler og øreklokker.
 «Sumi» – et dyr som bærer hode fra en spekkhogger, vinger fra en thunderbird og bein fra en svartbjørn.
 «Mukmuk» – et murmeldyr.

Miga og Quatchi var maskoter for OL, mens Sumi var maskot for de paralympiske vinterlekene. Mukmuk er regnet for å ha vært en slags medhjelper til de tre andre maskotene.

Det er i tillegg gitt ut både videospill, musikkalbumer og mynter for å profilere vinterlekene.

 Kostnader 
 Operative kostnader 
I 2004 ble de operative kostnadene for Vinter-OL 2010 anslått til å være rundt 1,35 milliarder kanadiske dollar (ca. 7,5 milliarder norske kroner). I midten av 2009 var de anslåtte kostnadene økt til 1,76 milliarder kanadiske dollar (ca. 10,5 milliarder NOK), og pengene skulle skaffes først og fremst gjennom sponsing fra det private og fra salgsinntektene fra kringkastingrettighetene.

 Sikkerhet 
Rundt 200 millioner kanadiske dollar var ventet å bli brukt på sikkerhet i forbindelse med lekene. Arbeidet ble organisert gjennom Integrated Security Unit, hvor Royal Canadian Mounted Police (RCMP) var det ledende sikkerhetsbyrået, men andre offentlige etater, som for eksempel det lokale politiet i Vancouver, det kanadiske Security Intelligence Service (CSIS), det kanadiske forsvaret, politi fra andre byer i Canada og det kanadiske grensepolitiet, spilte også en rolle. Denne summen ble senere avslørt til å være i størrelsesorden 1 milliard kanadiske dollar, altså et beløp i overkant av fem ganger det som opprinnelig ble estimert. I begynnelsen av februar 2010 ble den totale kostnaden av lekene, inkludert alle forbedringer av infrastruktur, anslått til å være rundt 6 milliarder kanadiske dollar, der 600 millioner av dem ble brukt til å arrangere lekene.

 Inntekter 
De anslåtte fordelene og inntektene til byen og provinsen rundt ble av noen kilder anslått å være rundt 10 milliarder kanadiske dollar, mens en rapport fra PricewaterhouseCoopers indikerer at de direkte inntektene vil komme opp i størrelsesorden 1 milliard dollar.

 Mediedekning 

Vinter-OL i Vancouver ble kringkastet over hele verden av en rekke TV-stasjoner.  Rettighetene for lekene ble solgt i en pakke sammen med rettighetene til Sommer-OL 2012, så TV-stasjonene vil stort sett være de samme i begge lekene.
Hovedkringkasteren var Olympic Broadcasting Services Vancouver, et datterselskap av IOCs nye kringkastingsystem Olympic Broadcasting Services (OBS).  Vinter-OL 2010 var de første lekene der kringkastingfasilitetene utelukkende ble formidlet av OBS.  Daglig leder i Olympic Broadcasting Service Vancouver var Nancy Lee, tidligere produsent og executive-producer for CBC Sports."Nancy Lee leaving CBC Sports", cbc.ca, October 10, 2006.

I USA annonserte Associated Press (AP) at de ville sende 120 journalister, fotografer, redaktører og videografer for å dekke vinterlekene på vegne av landets nyhetsmedier. Snarere enn å bidra med innhold samarbeidet de med mer enn 900 aviser og kringkastere som delte AP-produserte multi-media-pakker med video, bilder, statistikk, og artikler.About this Vancouver 2010 Winter Games Microsite  from wintergames.ap.org

I Norge ble lekene dekket av NRK, på kanalene NRK1 og NRK2. NRK satte også opp en ny kanal, NRK1-HD, for å sende lekene i HDTV-kvalitet.http://www.nrk.no/nyheter/kultur/1.6945889

Totalt er det estimert at over 3,5 milliarder mennesker så OL på TV i løpet av lekene.OL i tall

 Fakkelstafetten 

Den olympiske fakkelstafetten er en stafett for å levere den olympiske ild fra Olympia i Hellas, der de første olympiske lekene ble holdt, til stadionet som holder de olympiske leker. Flammen kom frem akkurat i tide til åpningsseremonien til Vinter-OL 2010 den 12. februar 2010.

For Vinter-OL 2010 ble flammen tent i Olympia den 22. oktober 2009,  før den gikk fra Hellas, over Nordpolen til det Nordlige Canada og videre til vestkysten og Vancouver. Stafetten i Canada startet i Victoria i Britisk Columbia, og gikk ca.  45 000 kilometer over 106 dager, noe som er den lengste fakkelstafetten holdt i ett eneste land i historien. Over 12 000 kanadiere førte fakkelen, og den rakk innom over 1000 kommuner. 

Flere kjendiser bar fakkelen, blant annet Arnold Schwarzenegger,  Steve Nash,  Michael Bublé, Shania Twain og hockeyspillerne Sidney Crosby og Wayne Gretzky.

 Hendelser 
 Dødsfall 
Whistler Sliding Centre, hvor akeøvelsene ble arrangert, opplevde flere ulykker under treningsløp i oppkjøringen til OL. Under en treningsøkt 12. februar døde den georgiske akeren Nodar Kumaritashvili av skadene han pådro seg i en krasj i banens siste sving. Med en hastighet på 143 km/t krasjet han inn i siden på banen og ble sendt inn i en stålsøyle. Han døde på et lokalt sykehus kort tid etter. Det internasjonale akeforbundet kalte umiddelbart inn til et hastemøte etter hendelsen, og all annen trening ble avblåst for dagen. Kumaritashvilis lagkamerat, Levan Gureshidze, konkurrerte ikke. Han var på den offisielle startlisten for første heat, men trakk seg og fortalte de andre deltagerne at han ikke kunne fortsette. De resterende seks utøverne som representerte Georgia i lekene, ble i Vancouver for å konkurrere til ære for Kumaritashvili, mens Gureshidze fløy tilbake til Georgia for å sørge over tapet.

 Doping 
Den 11. mars 2010 kom nyheten om at den polske langrennsløperen Kornelia Marek hadde testet positivt på dopingsstoffet EPO. En måned senere, den 7. april, besluttet det polske skiforbundet å utestenge henne i to år for brudd på dopingbestemmelsene.http://www.vg.no/sport/ski/langrenn/artikkel.php?artid=595642

Marek nektet for å ha tatt ulovlige midler og fremholdt at hun hadde ubegrenset tillit til sin fysioterapeut, og at hun trodde at injeksjonene han ga, inneholdt vitaminer.http://www.vg.no/sport/ski/langrenn/artikkel.php?artid=585506

 Referanser 

 Eksterne lenker 

  Official Report, v. 1 hos la84.org
  Official Report, v. 2 hos la84.org
  Official Report, v. 3 hos la84.org
  Official Report, Results hos la84.org
  2010 Winter Olympics hos olympedia.com
   Canadas offisielle side 
   Vancouvers offisielle side 
  Whistlers offisielle side